Document ID: 32008D0545

POLIITTISTEN JA TURVALLISUUSASIOIDEN KOMITEAN PÄÄTÖS EUPT/1/2008,
tehty 6 päivänä kesäkuuta 2008,
Euroopan unionin suunnitteluryhmän (EUPT Kosovon) johtajan nimittämisestä tehdyn päätöksen EUPT/2/2007 muuttamisesta
(2008/545/YUTP)
POLIITTISTEN JA TURVALLISUUSASIOIDEN KOMITEA, joka
ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
ottaa huomioon Euroopan unionin suunnitteluryhmän (EUPT Kosovo) asettamisesta Kosovossa oikeusvaltion alalla ja mahdollisilla muilla aloilla mahdollisesti toteutettavaa EU:n kriisinhallintaoperaatiota varten 10 päivänä huhtikuuta 2006 hyväksytyn neuvoston yhteisen toiminnan 2006/304/YUTP (1) ja erityisesti sen 6 artiklan,
ottaa huomioon Kosovossa toteutettavasta Euroopan unionin oikeusvaltio-operaatiosta, EULEX KOSOVO, 4 päivänä helmikuuta 2008 hyväksytyn neuvoston yhteisen toiminnan 2008/124/YUTP (2) ja erityisesti sen 4 artiklan 3 kohdan ja 5 artiklan 2 kohdan,
sekä katsoo seuraavaa:
(1)
Päätöksellä EUPT/2/2007 (3) poliittisten ja turvallisuusasioiden komitea päätti nimittää Roy REEVEn Kosovossa oikeusvaltion alalla ja mahdollisilla muilla aloilla mahdollisesti toteutettavaa EU:n kriisinhallintaoperaatiota varten asetetun EU:n suunnitteluryhmän (EUPT Kosovo) johtajaksi 1 päivästä tammikuuta 2008 alkaen.
(2)
Yhteisen toiminnan 2006/304/YUTP 6 artiklan mukaisesti neuvosto valtuuttaa poliittisten ja turvallisuusasioiden komitean tekemään asiaankuuluvat päätökset Euroopan unionista tehdyn sopimuksen 25 artiklan mukaisesti. Valtuutukseen sisältyy toimivalta nimittää EU:n suunnitteluryhmän (EUPT Kosovo) johtaja korkeana edustajana toimivan neuvoston pääsihteerin ehdotuksesta,
ON PÄÄTTÄNYT SEURAAVAA:
Ainoa artikla
Poistetaan poliittisten ja turvallisuusasioiden komitean päätöksen EUPT/2/2007 2 artiklan toinen kohta.
Tehty Brysselissä 6 päivänä kesäkuuta 2008.

Labels: 18
9
5
15